Ir-Regolament tal-Kummissjoni (KE) Nru 1949/95
tas-7 ta’ Awissu 1995
li jemenda r-Regolament tal-Kummissjoni (KE) Nru 97/95 tas-17 ta’ Jannar 1995 li jistabbilixxi regoli dettaljati għall-applikazzjoni tar-Regolament tal-Kunsill (KEE) Nru 1766/92 dwar il-prezz minimu u l-ħlas ta’ kumpens li għandu jitħallas lill-produtturi tal-patata u tar-Regolament tal-Kunsill (KE) Nru 1868/94 li jistabbilixxi sistema ta’ kwota fir-rigward tal-produzzjoni tal-lamtu tal-patata
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1766/92 tat-30 ta’ Ġunju 1992 dwar l-organizzazzjoni komuni tas-suq taċ-ċereali [1], kif l-aħħar emendat bir-Regolament (KE) Nru 1863/95 [2], u b’mod partikolari l-Artikolu 8(5) tiegħu,
Wara li kkunsidrat ir-Regolament tal-Kunsill (KE) Nru 1868/94 tas-27 ta’ Lulju 1994 li jistabbilixxi sistema ta’ kwota dwar il-produzzjoni tal-lamtu tal-patata [3], kif l-aħħar emendat bir-Regolament (KE) Nru 1863/95, u b’mod partikolari l-Artikolu 8 tiegħu,
Billi r-Regolament tal-Kummissjoni (KE) Nru 1664/95 [4] jemenda r-Regolamenti għaċ-ċereali, żrieragħ taż-żejt u wċuħ ta’ proteini, waqt li jiffissa qabel l-1 ta’ Frar 1995, ċerti prezzijiet u ammonti li l-valuri tagħhom f’ecus ġew aġġustati minħabba l-abolizzjoni tal-fattur korrettiv fir-rati ta’ konversjoni agrikoli, b’mod partikolari l-prezz minimu li għalih jirreferi t-tielet inċiż ta’ l-Artikolu 8(2) ta’ dak ir-Regolament u l-ammont ta’ premium li għalih jirreferi l-Artikolu 5 tar-Regolament (KE) Nru 1868/94;
Billi l-Anness II li jinsab mar-Regolament tal-Kummissjoni (KE) Nru 97/95 [5] jiffissa l-prezzijiet minimi, il-ħlasijiet ta’ kumpens u l-premiums korrispondenti mal-piż taħt l-ilma ta’ 5050 g ta’ patata fuq il-bażi tal-kontenut tal-lamtu tagħhom; billi dak l-Anness għandu jiġi emendat bħala riżultat ta’ l-emendi introdotti bir-Regolament (KE) Nru 1664/95;
Billi l-miżuri pprovduti f’dan ir-Regolament jaqblu ma’ l-opinjoni tal-Kumitat ta’ Tmexxija konċernat,
ADOTTAT DAN IR-REGOLAMENT:
Artikolu 1
L-Anness II li jinsab mar-Regolament (KE) Nru 97/95 huwa hawnhekk mibdul bl-Anness li jinsab ma’ dan ir-Regolament.
Artikolu 2
Dan ir-Regolament għandu jidħol fis-seħħ fil-jum ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mill-1 ta’ Lulju 1995.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-7 ta’ Awissu 1995.